**2022. február 17-i 2022-190. sz. rendelet az „újracsomagolt” és az „újracsomagolt termék” kifejezés használatának feltételeiről**

NOR: ECOC2114295D  
ELI: https://www.legifrance.gouv.fr/eli/decret/2022/2/17/ECOC2114295D/jo/texte  
Alias: https://www.legifrance.gouv.fr/eli/decret/2022/2/17/2022-190/jo/texte  
JORF 2022. február 18-i 0041. sz.  
2. sz. szöveg

Az érintettek köre: A forgalomba hozott termékek eladói, beleértve azt is, amikor az árukat online felületen keresztül kínálják értékesítésre.   
Tárgy: az „újracsomagolt” vagy az „újracsomagolt termék” kifejezés használati feltételei.   
Hatálybalépés: a rendelet 2022. január 1-én lép hatályba.   
Megjegyzés: E rendelet meghatározza a fogyasztóvédelmi törvénykönyv „újracsomagolt” és „újracsomagolt termék” fogalmak használatának jogi szabályozását meghatározó L. 122-21-1. cikkének alkalmazási feltételeit. Ennek alapján a rendelet e megjegyzések alkalmazását a használt termékekre tartja fenn és pontosan meghatározza, hogy milyen feltételek mellett használhatók, akár tesztek elvégzése sőt egy vagy több műszaki beavatkozás megkövetelése révén, ami lehetővé teszi a termék biztonságának és működésének a biztosítását. Emellett annak elkerülése érdekében, hogy a fogyasztót megtévesszék az újracsomagolt termék jellemzői kapcsán, e rendelet tiltja az új termékre történő bárminemű hivatkozást és a „Franciaországban újracsomagolt megjegyzés használatát azokra az újracsomagolási műveletekre tartja fenn, amelyeket teljes egészében az ország területén végeznek el. Ezek a szabályok az alkatrészekre is vonatkoznak.   
Hivatkozás: a rendelet megtekinthető a Légifrance honlapon (http://www.legifrance.gouv.fr).

A miniszterelnök,  
a gazdasági, pénzügyi és gazdaságélénkítési miniszter jelentése alapján,  
tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvre;  
tekintettel a kereskedelmi törvénykönyvre, különösen annak R. 321-1. cikkére,  
tekintettel a fogyasztóvédelmi törvénykönyvre, különösen annak L. 122-21-1. cikkére;  
tekintettel a Francia Adatvédelmi Hatóság (CNIL) 2021. július 22-i állásfoglalására;  
tekintettel az Európai Bizottságnak 2021. január 21-én megküldött 2021/0030/F sz. értesítésre és a Bizottság 2021. április 22-i válaszára;  
az Államtanács (pénzügyi szekció) meghallgatását követően,  
a következőket rendeli el:

**1. cikk**

A fogyasztóvédelmi törvénykönyv I. könyve II. címének II. fejezete a következők szerint módosul:  
1. Az egyetlen szakasz számozása 1. szakaszra változik;  
2. A következő 2. szakasszal egészül ki:

‘ „2. szakasz  
„Az „újracsomagolt” és az „újracsomagolt termék” fogalmak használata

‘ R. 122-4. cikk – A kereskedelmi törvénykönyv L. 321-1- cikke szerinti használt termék vagy alkatrész abban az esetben minősülhet „újracsomagolt terméknek”, vagy akkor tüntethető fel rajta az „újracsomagolt” megnevezés, ha a következő feltételek teljesülnek:  
„1. A termék vagy alkatrész összes funkcióját vizsgálták annak megállapítására, hogy a termék vagy alkatrész megfelel-e a biztonságra vonatkozó törvényi kötelezettségeknek és a fogyasztó által jogosan elvárt használatnak;  
„2. Adott esetben a terméken vagy alkatrészen a funkcióinak helyreállítása érdekében egy vagy több műveletet hajtottak végre. Ez a művelet magában foglalja a korábbi használattal vagy felhasználóval kapcsolatban rögzített vagy tárolt valamennyi adat törlését a termék vagy az alkatrész tulajdonjogának átruházása előtt.

‘ R. 122-5. cikk – Az „új állapotú”, „újszerű”, „felújított” illetve ezeknek megfelelő bármely egyéb megjegyzés használata az „újracsomagolt termék” minősítésű vagy az „újracsomagolt” megjegyzéssel ellátott termék vagy alkatrész esetében tilos.

‘ R. 122-6. cikk – A „Franciaországban újracsomagolva” megjegyzés használata az R. 122-4. cikkben említett azon műveletekre alkalmazható, amelyeket teljes egészében az ország területén végeztek el.”

**2. cikk**

E rendelet 2022. január 1-jén lép hatályba.

**3. cikk**

E rendeletet a Francia Köztársaság Hivatalos Lapjában teszik közzé, és a végrehajtásáért a gazdasági, pénzügyi és gazdaságélénkítési miniszter felel.

Aláírva: 2022. február 17-én.

Jean Castex  
A miniszterelnök nevében:

a gazdasági, pénzügyi és gazdaságélénkítési miniszter  
Bruno Le Maire